ສກຂ ອັດຕະປື ຖືເອົາວຽກງານການກວດກາ ເປັນຫລັກເພື່ອສ້າງຄວາມເຂັ້ມແຂງໃນການ ຄຸ້ມຄອງ-ບໍລິຫານ
ສກຂ ອັດຕະປື ຖືເອົາວຽກງານການກວດກາ ເປັນຫລັກເພື່ອສ້າງຄວາມເຂັ້ມແຂງໃນການຄຸ້ມ
ຄອງ-ບໍລິຫານ.ຫົວໜ້າພະແນກສຶກສາທິການ ແລະ ກິລາ ແຂວງ ອັດຕະປື ໄດ້ເນັ້ນໃຫ້ຜູ້ບໍລິ
ຫານການສຶກສາ ແລະ ກິລາທຸກຂັ້ນໃນທົ່ວແຂວງ.
ຖືເອົາວຽກງານກວດກາປະເມີນຜົນເປັນໜ້າວຽກອັນດັບທີ 1 ໃນການສ້າງຄວາມເຂັ້ມແຂງໃຫ້ແກ່ການຄຸ້ມຄອງ-ບໍລິຫານການສຶກສາ ແລະ ກິລາ ເລັ່ງໃສ່ເພື່ອຮັບປະກັນ ເຮັດໃຫ້ການຈັດຕັ້ງປະຕິບັດແຜນພັດທະນາຄຸນນະພາບການສຶກສາ ແລະ ກິລາ ທຸກຂັ້ນໃນທົ່ວແຂວງ ມີປະສິດທິພາບ ແລະ ປະສິດທິຜົນສູງຂື້ນ ຕາມ 3 ລັກສະນະ ແລະ 5 ຫລັກມູນ ທີ່ກະຊວງສຶກສາທິການ ແລະ ກິລາ ໄດ້ວາງອອກ.ໃນຕອນເຊົ້າທີ 13 ກັນຍາ 2018 ນີ້ ພະແນກສຶກສາທິການ ແລະ ກິລາ ແຂວງອັດຕະປື ໄດ້ເປີດກອງປະຊຸມ ສະຫລຸບຜົນການຈັດຕັ້ງປະຕິບັດວຽກງານກວດກາ ປະເມີນຜົນໃນ 1 ສົກຮຽນ 2017-2018 ຜ່ານມາ ພ້ອມວາງທິດທາງແຜນການໃນຕໍ່ໜ້າ ໂດຍພາຍໃຕ້ການເປັນປະທານຂອງທ່ານ ຄຳພູນ ແກ້ວມາລາ ເລຂາພັກຮາກ ຖານ, ຫົວໜ້າພະແນກສຶກສາທິການແລະ ກິລາ ແຂວງ ແລະ ການໃຫ້ກຽດເຂົ້າຮ່ວມເປັນຄະນະປະທານ ຂອງທ່ານ ອໍລະຫັນລິນທະວົງ ຮອງຫົວໜ້າອົງການ ກວດກາພັກ-ລັດແຂວງ ແລະ ທ່ານ ເວຫາ ກົມມະເມືອງຄະນະພັກຮາກຖານ, ຮອງຫົວໜ້າພະແນກສຶກສາທິການ ແລະ ກິລາແຂວງ, ຜູ້ຊິ້ນຳວຽກງານກວດກາ ປະເມີນຜົນຂັ້ນ ພະແນກສຶກສາແຂວງ ມີຄະນະຜູ້ບໍລິຫານການສຶກສາແລະ ກິລາ ຂັ້ນເມືອງ, ຂັ້ນໂຮງຮຽນ ມສ ແລະວິຊາຊີບ ທີ່ຂື້ນກັບພະແນກສຶກສາເຂົ້າຮ່ວມຢ່າງຄົບຖ້ວນ.
ບົດຂ່າວໂດຍ: ພົມວິຫານ ໄຊຊະນະ
ລົງເວັບໂດຍ: ອຸໄລວັນ ດວງບຸບຜາ